проект

Татарстан Республикасы Дәүләт Советы депутаты Е.А. Чекашов

тарафыннан кертелә

**Административ хокук бозулар турында Татарстан Республикасы кодексына һәм «Татарстан Республикасында муниципаль берәмлекләрнең җирле үзидарә органнарына административ хокук бозулар турында беркетмәләр төзүгә вәкаләтле вазыйфаи затлар исемлеген билгеләү буенча Татарстан**

**Республикасының дәүләт вәкаләтләрен бирү хакында»**

**Татарстан Республикасы Законының 1 статьясына үзгәрешләр кертү турында 1 статья**

Административ хокук бозулар турында Татарстан Республикасы кодексына (Татарстан Дәүләт Советы Җыелма басмасы, 2006, № 12 (I өлеш); 2007, № 11; 2009,

№ 2, № 7 – 8 (I өлеш), № 9 – 10, № 12 (I өлеш); 2010, № 1 – 2, № 3, № 6 (I өлеш), № 7 (I өлеш), № 7 (II өлеш), № 10 (II өлеш); 2011, № 6 (I өлеш), № 8 (I өлеш), № 10 (I өлеш), № 11 (I өлеш); 2012, № 1, № 6 (I өлеш), № 7 (I өлеш), № 12 (I өлеш); 2013,

№ 1, № 2 (I өлеш), № 6 (II өлеш), № 7, № 10; 2014, № 1 – 2, № 5, № 6 (I өлеш), № 7;

2015, № 3, № 4, № 12 (I өлеш); 2016, № 5, № 7 – 8; Татарстан Республикасы законнар җыелмасы, 2017, № 33 (I өлеш), № 55 (I өлеш), № 85 (I өлеш), № 94 (I өлеш); 2018, № 22 (I өлеш), № 83 (I өлеш); 2020, № 37 (I өлеш), № 87 (I өлеш); 2021, № 77 (I өлеш); 2022, № 49 (I өлеш), № 83 (I өлеш); 2023, № 27 (I өлеш), № 56 (I өлеш) түбәндәге үзгәрешләрне кертергә:

1. 3 бүлеккә түбәндәге эчтәлекле 3.18 статья өстәргә:

«3.18 статья. Калдыкларны туплау, җыю һәм чыгару эшләрен башкару тәртибенә кагылышлы төзекләндерү кагыйдәләре таләпләрен бозу»

* 1. Экология һәм санитария-эпидемиология таләпләрен бозуга китермәгән калдыкларны туплау, җыю һәм чыгару эшләрен башкару тәртибенә кагылышлы төзекләндерү кагыйдәләре таләпләрен бозу, атап әйткәндә:

җирле үзидарә органнары тарафыннан билгеләнгән каты коммуналь калдыкларны туплау урынын (мәйдачыгын) төзекләндерү кагыйдәләре таләпләрен үтәмәү;

территорияне кулдан яисә механикалаштырылган җыештыруны гамәлгә ашыру, хуҗалык-көнкүреш билгеләнешендәге эшләрне башкару, каты коммуналь калдыклар тупланган урыннан (мәйданчыктан) калдыкларны җыю һәм транспортировкалау өчен каршылык тудыру;

каты коммуналь калдыкларны туплау урыннарыннан (мәйданчыкларыннан) читтә эре габаритлы калдыкларны урнаштыру;

каты коммуналь калдыкларны туплау урыннарында (мәйданчыкларда) каты коммуналь калдыкларга карамый торган калдыкларны бушату, складлау,

урнаштыру – гражданнарга бер меңнән ике мең биш йөз сумга кадәр; вазыйфаи затларга – унбиш меңнән алып утыз мең сумга кадәр; юридик затларга – ике йөз меңнән алып биш йөз мең сумга кадәр күләмдә административ штраф салына.

* 1. Ел дәвамында шул ук гамәлләрне кабат кылган өчен –

гражданнарга ике мең биш йөздән алып биш мең сумга кадәр; вазыйфаи затларга – утыз меңнән алып илле мең сумга кадәр; юридик затларга биш йөз меңнән алып бер миллион сумга кадәр күләмдә административ штраф салына.».

1. 7.4 статьяда «3.17» саныннан соң «3.18,» санын өстәргә;
2. 8.1. статьяның 14 өлешендә «3.17» саныннан соң «3.18,» санын өстәргә;
3. [8.3](https://login.consultant.ru/link/?req=doc&base=RLAW363&n=123228&date=19.07.2024&dst=100513&field=134) статьяны түбәндәге редакциядә бәян итәргә:

«8.3 статья. Беркетмә төземичә административ җәза билгеләү.

Әлеге Кодексның 3.16, 3.17, 3.18 статьяларында каралган административ хокук бозу турындагы эшләр, бу административ хокук бозулар фотога һәм кинога төшерү, видеога язу функцияләре булган автоматик режимда эшләүче махсус техник чаралар яисә фотога һәм кинога төшерү, видеога язу чаралары белән фиксацияләнгән очракта, Административ хокук бозулар турында Россия Федерациясе кодексының 28.6 статьясындагы 3 өлеше нигезендә беркетмә төзелмичә карала».

1. **статья**

«Татарстан Республикасында муниципаль берәмлекләрнең җирле үзидарә органнарына административ хокук бозулар турында беркетмәләр төзүгә вәкаләтле вазыйфаи затлар исемлеген билгеләү буенча Татарстан Республикасының дәүләт вәкаләтләрен бирү хакында» 2010 елның 30 июлендәге 60-ТРЗ номерлы Татарстан Республикасы Законының 1 статьясында (Татарстан Дәүләт Советы Җыелма басмасы, 2010, № 7 (II өлеш); 2013, № 2 (I өлеш), № 6 (II өлеш), № 7, № 10; 2014,

№ 7; 2015, № 3, № 4; Татарстан Республикасы законнар җыелмасы, 2017, № 55

(I өлеш), «3.14 – 3.17» саннарын «3.14 – 3.18» саннарына алмаштырып, үзгәреш кертергә.

1. **статья**

Әлеге Закон рәсми басылып чыккан көненнән соң 10 көн узгач үз көченә керә.

Татарстан Республикасы Рәисе